钦定古今图书集成/明伦汇编/皇极典/第216卷 > 后周
## 钦定古今图书集成/明伦汇编/皇极典/第216卷 > 后周

### 太祖以唐天祐元年七月二十八日生号永寿节

按《册府元龟》，“周太祖以唐天祐甲子岁。”〈元年〉七月二十
八日庚寅之夕，生于尧山之旧宅。载诞之夕，赤光炤
室，初有声如罏炭之裂，星火四迸。母王氏惧，戒使者
曰：“勿外言。”广顺元年六月甲午，宰臣率百官上表曰：
“恭以少昊乘干，曳祥虹于华渚；轩辕出震，流瑞电于
枢星。所以玉牒表天地之祯，金策纂皇王之异。仰惟
圣德，允叶昌期。伏惟皇帝陛下，德辉三五，道焕古今，
开阶成周室之昌，启运德尧基之典。岂可使方浊澄
明之状，未显洪名；图清灿烂之文，不章懿号。臣等倾
诚紫禁，都庆丹丘，愿隆百代之基，冀止万年之祚。臣
等请以七月二十八日皇帝降圣日为永寿节，群臣
上寿，内外宴乐。”从之。二年四月癸丑，敕：“《永寿节》，每年
诸道节度、防御、团练等使、刺史奏荐僧尼、道士、紫衣
师号，可共奏三人。见任节度使不带使相共二人，见
任防御、团练、刺史等祇奏一人。在朝文武臣寮，遇永
寿节辰，皆于寺观起置道场，便为斋供。访闻皆是率
醵，不唯牵费，兼且劳烦。念忠节以可嘉，在诚抱而增
愧。所宜减损，以便公私。今后中书门下与文武百寮
共设一斋”，枢密使与内诸司使副使共设一斋，侍卫
亲军马步都指挥使已下共设一斋，其馀前任官员
及诸司职掌，并不得更请开置道场及设斋。

### 世宗以唐天祐十八年九月二十四日生号天清节按册府元龟世宗以唐天祐十八年九月二十四日丙午生于邢台之别墅显德元年七月壬辰文武百

寮上表曰：“伏以寿丘降迹，爰符出震之期；里社应祥，
式契乘干之运。顷观旧史，抑有彝章，幸当载诞之辰，
仰奉延洪之称。伏惟皇帝陛下道超九圣，祚启千龄，
绍文武之耿光，比成康之迪哲。自登天宝，益显圣功，
运龙韬而亲御戎车，仗金钺而立平贼寇。破幽、并之
妖孽，救泽、潞之生灵，观兵而直抵晋阳，奋武而远临”
代北。元凶假息，杂寇摧锋，还京阙而契人心，谒园陵
而伸孝道。饮至才逾于旬日，恩覃已被于八方。四塞
关山，渐息烟尘之警；万邦臣妾，咸登仁寿之乡。今则
候属澄河，时当降圣，是甲观悬弧之日，乃铜律御户
之时。鲽水鹣林，望尧云而献祝；桓圭谷璧，趋禹会以
骏奔。臣等叨遇休明，俱尘禄位，荷君“父巍巍之德，伸
臣子㥪㥪之诚。祗率典谟，尊奉宸极。臣等不胜大愿，
谨以九月二十四日降诞日，奉上节，名为‘《天清节》’。所
冀金声玉振，贞宝历以弥新。地久天长，焕青编而不
朽。”从之。

### 恭帝以后唐广顺三年八月四日生号天寿节

按《册府元龟》：“恭帝以广顺三年八月四日生于澶州
之府第，显德六年即位。其年文武臣寮上表，请以八
月四日为天寿节，从之。”